b'\n_START_ARTICLE_\nPerugia\n_START_SECTION_\nZgodovina\n_START_PARAGRAPH_\nPerugia je eno od najstarej\xc5\xa1ih mest na tleh dana\xc5\xa1nje Italije. Mesto je v prazgodovini naseljevalo pleme Umbri._NEWLINE_Perugia je se prvi\xc4\x8d pojavi v pisni zgodovini v letih 310 ali 309 pr. n. \xc5\xa1t. kot Perusia, ena izmed 12 mestnih dr\xc5\xbeav Etrurije. V letu 295 pr. n. \xc5\xa1t. je Etrurija sodelovala v tretji vojni med Samniti in Rimljani in se potem zmanj\xc5\xa1ala za dr\xc5\xbeavici Volsini in Arretium (Arezzo) in si s tem v naslednjem letu zagotovila mir. Rimljani so zgradili cesto Via Flaminia 220. pr. n. \xc5\xa1t., ki je postala mesto razvoja Perusie v antiki. Leta 216 do 205 pr. n. \xc5\xa1t. pomaga Rimu v drugi punska vojni, v bli\xc5\xbeini Transimerskega jezera je bila velika bitka. V \xc4\x8dasu Rimske dr\xc5\xbeavljanske vojne med Markom Antonijem in Oktavijanom leta 40 pr. n. \xc5\xa1t. se je Perugia postavila na stran Marka Antonija, zato jo je Oktavijan popolnoma poru\xc5\xa1il. Izjema sta bila templja Vulkana in Junone zgrajena iz masivnih etru\xc5\xa1\xc4\x8danskih zidov. Mesto so Rimljani obnovili, vendar to ni postalo kolonija vse do leta 251-253 n. \xc5\xa1t., ko se je sem preselila Colonia Vibia Augusta Perusia pod cesarjem Trebonijan Gal-om._NEWLINE_V za\xc4\x8detku srednjega veka je Perugia zamejala ve\xc4\x8d gospodarjev (Ostrogoti, Bizanc, Langobardi, Franki)._NEWLINE_V obdobju Lombardov je bila Perugia eno od glavnih mest Tuscia. V 9. stoletju je s soglasjem Karla Velikega in Ludvika Pobo\xc5\xbenega pre\xc5\xa1la pod oblast pape\xc5\xbea. V 11. stoletju je postala samostojna mestna dr\xc5\xbeavica in za ve\xc4\x8d stoletij ohranila neodvisnost, sprta z mnogimi sosednjimi de\xc5\xbeelami in mesti - Foligno, Assisi, Spoleto, Todi, Siena, Arezzo itd. V letu 1186 je Henrik VI., rex romanorum in prihodnji cesar, mestu dodelil diplomatsko priznanje konzularnega mesta. Zatem je tudi pape\xc5\xbe Inocenc III. priznal uveljavljene pravice._NEWLINE_V Perugio so pape\xc5\xbei ob razli\xc4\x8dnih prilo\xc5\xbenostih pogosto prihajali iz Rima. Bila je mesto petih konklav, ko so izvolili pape\xc5\xbea Honorija III. (1216), Klemena IV. (1285), Celestina V. (1294) in Klemena V. (1305). Perugia je slu\xc5\xbeila pape\xc5\xa1kim interesom vendar ni nikoli sprejela pape\xc5\xa1ke suverenosti._NEWLINE_Leta 1282 je bila Perugia izob\xc4\x8dena zaradi voja\xc5\xa1ke ofenzive proti Gibelinom ne glede na pape\xc5\xbeevo prepoved. Od 13. stoletja stoji bronasti grifin v podobi leva nad vrati Palazzo dei Priori kot emblem Gvelfov, ki jim je Perugia ostala zvesta ve\xc4\x8dino \xc4\x8dasa trajanja bojev med Gvelfi in Gibelini. Skozi celo 14. stoletje je Bartholus Sassoferrato, ugleden pravnik, trdil, da ni Perugia odvisna niti cesarske niti pape\xc5\xa1ke podpore. Vendar je bil dr\xc5\xbeavljanski mir v 14. stoletju ves \xc4\x8das moten zaradi rivalstva med stranko ljudstva (Raspanti) in bogata\xc5\xa1i (Beccherini). Po atentatu na Biordo Michelottija, ki je sebe imenoval gospodar Perugie leta 1398, je mesto postalo figura italijanskih vojn, ki so potekale med Gian Galeazzo Viscontijem (1400), pape\xc5\xbeem Bonifacijem IX. (1403) in Ladislavom Neapeljskim (1408-1414)._NEWLINE_Leta 1797 so mesto zavzeli francoski vojaki. 4. februarja 1798 je bila ustanovljena republika Tiberina ali Rimska republika, s Perugio kot glavnim mestom in francosko trobojnico kot zastavo. Leta 1799 se je republika Tiberina zdru\xc5\xbeila z Rimsko republiko._NEWLINE_Leta 1832, 1838 in 1854 je Perugio prizadel potres._NEWLINE_Po propadu Rimske republike 1848-1849, ko je bila Rocca delno poru\xc5\xa1ena, so jo maja 1849 zavzeli Avstrijci. V juniju 1859 so se prebivalci uprli in vzpostavili za\xc4\x8dasno vlado, vendar je vstajo krvavo zadu\xc5\xa1il Pij IX. Septembra 1860 je bilo mesto zdru\xc5\xbeeno, skupaj s preostalimi v Umbriji, kot del Kraljevine Italije._NEWLINE_V 14. stoljetju je bila v Perugii ustanovljena univerza, ena najbolj poznanih v Italiji.\n_START_SECTION_\nGeografija\n_START_PARAGRAPH_\nPerugia je glavno mesto de\xc5\xbeele Umbrija. Pomembnej\xc5\xa1a mesta so od Perugie oddaljena: Assisi 19 km, Siena 102 km, Firence 145 km, Rim 164 km._NEWLINE_Perugia se je razvila v hribovitem delu osrednjih Apeninov, na vi\xc5\xa1ini okoli 500 m. Mesto se nahaja na izrazito razgibanem terenu, tako da so razlike u vi\xc5\xa1ini posameznih delov mesta tudi do 250 m. Podro\xc4\x8dje je precej potresno aktivno, zato je mesto v zgodovini do\xc5\xbeivelo ve\xc4\x8d mo\xc4\x8dnej\xc5\xa1ih potresov (1832, 1838, 1854 in 1997)._NEWLINE_Skozi mesto ne te\xc4\x8de noben pomemben vodotok, znana reka Tibera te\xc4\x8de vsega nekoliko kilometrov zahodno od mesta.\n_START_SECTION_\nPodnebje\n_START_PARAGRAPH_\n\xc4\x8ceprav se Perugia nahaja v osrednjem delu Italije, ima mesto vla\xc5\xbeno subtropsko podnebje (K\xc3\xb6ppnova podnebna klasifikacija), podobno kot velik del severne Italije. Poletja so topla, zime so mile. Najvi\xc5\xa1ja popre\xc4\x8dna letna temperatura zna\xc5\xa1a 18,7\xc2\xba C in najni\xc5\xbeja popre\xc4\x8dna letna temperatura je 7,4\xc2\xba C.\n_START_SECTION_\nGospodarstvo\n_START_PARAGRAPH_\nPerugia je postala znana po \xc4\x8dokoladi, predvsem zaradi podjetja Perugina, katerega proizvod Baci je glavni izvozni artikel. Obrat dru\xc5\xbebe s sede\xc5\xbeem v San Sisto (Perugia) je najve\xc4\x8dji Nestle obrat od devetih lokacij v Italiji._NEWLINE_Mesto gosti \xc4\x8dokoladni festival vsako leto oktobra. V predmestju je veliko \xc5\xa1tevilo malih in srednjih podjetij.\n_START_SECTION_\nDemografija\n_START_PARAGRAPH_\nV letu 2007 je \xc5\xbeivelo v mestu 162.097 ljudi, med katerimi je bilo 47,7% mo\xc5\xa1kih in 52,3% \xc5\xbeensk. Mladoletnih oseb (otroci, starih od 18 in mlaj\xc5\xa1i) je bilo 16,41 odstotkov prebivalstva, upokojencev pa 21,51 odstotka. Povpre\xc4\x8dna starost prebivalcev Perugie je bila 44 let, v primerjavi z italijanskim povpre\xc4\x8djem ki zna\xc5\xa1a 42 let. Med letoma 2002 in 2007 se je \xc5\xa1tevilo prebivalcev pove\xc4\x8dalo za 7,86\xc2\xa0%, medtem ko je v Italij zraslo za 3,85\xc2\xa0%._NEWLINE_V letu 2006 je bilo 90,84% prebivalstva italijanskega. Najve\xc4\x8dja skupina priseljencev prihaja iz drugih evropskih dr\xc5\xbeav (predvsem iz Albanije in Romunije) 3,93%, iz Amerike 2,01% in Severne Afrike 1,3%. Ve\xc4\x8dina prebivalcev je katoli\xc5\xa1ka.\n_START_SECTION_\nIzobra\xc5\xbeevanje\n_START_PARAGRAPH_\nPerugia danes gosti dve univerzi, starodavno Universit\xc3\xa0 degli Studi (Univerza v Perugi) in univerzo za tujce (Universit\xc3\xa0 na Stranieri). Druga slu\xc5\xbei \xc5\xa1tudentom iz vsega sveta. Druge izobra\xc5\xbeevalne ustanove Perugie so \xc5\xa1e: Fine Arts Academy "Pietro Vannucci" (ustanovljena leta 1573), Glasbeni konservatorij za \xc5\xa1tudij klasi\xc4\x8dne glasbe, in \xc5\xa1ola RAI - javna radiodifuzija, televizija in novinarstvo. V mestu je tudi In\xc5\xa1titut Umbra, akreditiran univerzitetni program za ameri\xc5\xa1ke \xc5\xa1tudente, ki \xc5\xa1tudirajo v tujini, Universit\xc3\xa0 dei sapori (Univerza okusov) in Nacionalni center za poklicno izobra\xc5\xbeevanje in usposabljanje v prehrani.'